સૌ પ્રથમ તો એક આસન પર પલાઠી વાળી બેસી જાવ(શક્ય હોય તો પૂર્વ દિશામાં મુખ રાખીને અથવા ઈશ્વરની સામે મુખ રાખીને). ત્યાર બાદ તમારા મનમાં જે વિચારો અથવા આવેગો ચાલી રહ્યા છે તેને તમારા ઈષ્ટદેવના નામ સ્મરણ દ્વારા કંટ્રોલ કરવાનો પ્રયત્ન કરો. ધીમે-ધીમે આ વિચારો નિયંત્રણમાં આવી જાય અને તમને લાગે કે હવે ધ્યાન થઈ શકશે ત્યાર બાદ તમે જે કોઈપણ દેવી દેવતાને માનતા હોય તેમનું નામ સ્મરણ કરવાનો પ્રયત્ન કરો. પ્રયત્ન કરો કે તમારૂ ચિત્ત ઈશ્વરમાં એકાગ્ર બને. થોડા સમયમાં લાગશે તે ઈશ્વરીય ચેતના સાથે તમારો સીધો સંપર્ક થઈ ગયો છે. અને ત્યાર બાદ અડધો કલાક કે કલાકના સમય બાદ ઈશ્વરના શ્રી ચરણોમાં વંદન કરીને તમારા ધ્યાનને પૂર્ણ કરો. પરંતુ યાદ રાખો કે જેટલું ધ્યાન વધારે કરશો તેટલું ફળ વધારે મળશે. સામાન્ય રીતે નિત્ય એક અથવા બે કલાક પદ્ધતી અનુસાર અને યોગ્ય રીતે ધ્યાન કરવામાં આવે તો મનુષ્યનું જીવન ચોક્કસ બદલાય છે.